બેંગલુરુ: કર્ણાટકમાં સત્તા માટે ભાજપ અને જનતા દળ (એસ)-કોંગ્રેસ દ્વારા મરણિયા પ્રયાસો શરૂ થઈ ગયા છે. આજે ત્રણેય પક્ષોએ પોતપોતાના વિધાનસભા પક્ષની બેઠકો બોલાવી હતી. ભાજપના વિધાનસભા પક્ષની બેઠકમાં બી.એસ. યેદિયુરપ્પાને ભાજપ વિધાનસભા પક્ષના નેતા તરીકે સર્વાનુમતે ચૂંટી કાઢવામાં આવ્યા હતા. યેદિયુરપ્પા નેતા તરીકે ચૂંટાયા બાદ ભાજપના ૧૦૪ ધારાસભ્ય સાથે રાજ્યના રાજ્યપાલ વજુભાઈ વાળાને મળવા ગયા હતા અને સરકાર રચવાનો દાવો કર્યો હતો.